CELEX: 32019R0402
Language: mt
Date: 2019-03-13 00:00:00
Title: Regolament tal-Kummissjoni (UE) 2019/402 tat-13 ta' Marzu 2019 li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità 19

14.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 72/6
               
            
         REGOLAMENT TAL-KUMMISSJONI (UE) 2019/402
         tat-13 ta' Marzu 2019
         li jemenda r-Regolament (KE) Nru 1126/2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità 19
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 rigward l-applikazzjoni ta' standards internazzjonali tal-kontabilità (1), u b'mod partikolari l-Artikolu 3(1) tiegħu,
         Billi:
         
                     (1)
                  
                  
                     Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta' Ottubru 2008.
                  
               
                     (2)
                  
                  
                     Fis-7 ta' Frar 2018, il-Bord dwar l-Istandards Internazzjonali tal-Kontabilità (International Accounting Standards Board, IASB) ippubblika Emendar, Tnaqqis jew Saldu tal-Pjan (Emendi għal IAS 19), fil-qafas tal-proċess tat-titjib regolari tiegħu, li għandu l-għan li jissimplifika u jiċċara l-istandards. L-objettiv tal-emendi huwa li jiġi ċċarat li, fejn wara li jseħħ emendar, tnaqqis jew saldu ta' pjan ta' benefiċċji definiti, entità għandha tapplika s-suppożizzjonijiet aġġornati mill-kejl mill-ġdid tal-obbligazzjoni (assi) netta tal-benefiċċju definit għall-bqija tal-perjodu ta' rappurtar.
                  
               
                     (3)
                  
                  
                     Wara l-konsultazzjoni mal-Grupp Konsultattiv Ewropew għar-Rappurtar Finanzjarju, il-Kummissjoni tikkonferma li l-emendi għall-Istandard Internazzjonali tal-Kontabilità (IAS) 19 Benefiċċji tal-Impjegati jissodisfaw il-kriterji għall-adozzjoni stipulati fl-Artikolu 3(2) tar-Regolament (KE) Nru 1606/2002.
                  
               
                     (4)
                  
                  
                     Jenħtieġ għalhekk li r-Regolament (KE) Nru 1126/2008 jiġi emendat skont dan.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Regolatorju tal-Kontabilità,
                  
               ADOTTAT DAN IR-REGOLAMENT:
         
            Artikolu 1
            Fl-Anness tar-Regolament (KE) Nru 1126/2008 l-Istandard Internazzjonali tal-Kontabilità (IAS) 19 Benefiċċji tal-Impjegati hu emendat kif stipulat fl-Anness ta' dan ir-Regolament.
         
         
            Artikolu 2
            Kull kumpanija għandha tapplika l-emendi msemmija fl-Artikolu 1 sa mhux aktar tard mid-data li fiha tibda l-ewwel sena finanzjarja tagħha, fl-1 ta' Jannar 2019 jew wara.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 243, 11.9.2002, p. 1.
         
            (2)  Ir-Regolament tal-Kummissjoni (KE) Nru 1126/2008 tat-3 ta' Novembru 2008 li jadotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill (ĠU L 320, 29.11.2008, p. 1).
      
      
         
            ANNESS
            
               Emenda, Tnaqqis jew Saldu tal-Pjan
            
            (Emendi għall-IAS 19)
            Emendi għall-IAS 19 Benefiċċji tal-Impjegati
            
            Jiżdiedu l-paragrafi 101 A, 122 A, 123 A u 179 u l-paragrafi 57, 99, 120, 123, 125, 126 u 156 huma emendati. Tiżdied intestatura qabel il-paragrafu 122 A.
            BENEFIĊĊJI TA' WARA L-IMPJIEG: PJANIJIET TA' BENEFIĊĊJU DEFINIT
            …
            
               Rikonoxximent u kejl
            
            …
            
                     
                        57.
                     
                     
                        Il-kontabbiltà minn entità għal pjanijiet ta' benefiċċju definit tinvolvi l-passi li ġejjin:
                        …
                        
                                    (c)
                                 
                                 
                                    id-determinazzjoni tal-ammonti li għandhom jiġu rikonoxxuti fi profitt jew telf:
                                    
                                                (i)
                                             
                                             
                                                il-kost tas-servizz kurrenti (ara l-paragrafi 70-74 u l-paragrafu 122 A).
                                             
                                          …
                                 
                              …
                     
                  
               Kost tas-servizz passat u qligħ u telf mas-saldu
            
            
                     
                        
                           99.
                        
                     
                     
                        
                           Meta jiġi determinat il-kost tas-servizz passat, jew qligħ jew telf mas-saldu, entità għandha tkejjel mill-ġdid l-obbligazzjoni tal-benefiċċju definit (assi) billi tuża l-valur ġust kurrenti tal-assi tal-pjan u suppożizzjonijiet attwarjali kurrenti (fosthom ir-rati tal-imgħax kurrenti tas-suq u prezzijiet kurrenti oħra tas-suq) li jirrifletti:
                        
                        
                                    
                                       (a)
                                    
                                 
                                 
                                    
                                       il-benefiċċji offruti skont il-pjan u l-assi tal-pjan qabel l-emenda fil-pjan, tnaqqis jew saldu; u
                                    
                                 
                              
                                    
                                       (b)
                                    
                                 
                                 
                                    
                                       il-benefiċċji offruti skont il-pjan u l-assi tal-pjan wara l-emenda fil-pjan, tnaqqis jew saldu.
                                    
                                 
                              …
                     
                  
                     
                        101 A
                     
                     
                        Meta sseħħ emenda fil-pjan, tnaqqis jew saldu finali, entità għandha tirrikonoxxi u tkejjel kwalunkwe kost tas-servizz passat, jew qligħ jew telf mas-saldu, f'konformità mal-paragrafi 99–101 u l-paragrafi 102–112. Meta tagħmel dan, entità għandha tikkunsidra l-effett tal-livell massimu tal-assi. Entità għandha mbagħad tiddetermina l-effett tal-livell massimu tal-assi wara emenda fil-pjan, tnaqqis jew saldu finali u għandha tirrikonoxxi kwalunkwe bidla f'dak is-sens skont il-paragrafu 57(d).
                        …
                     
                  
               Komponenti tal-kost ta' benefiċċju definit
            
            
                     
                        
                           120.
                        
                     
                     
                        
                           Entità għandha tirrikonoxxi l-komponenti ta' kost ta' benefiċċju definit, ħlief sal-punt li IFRS ieħor jitlob jew jippermetti l-inklużjoni tagħhom fil-kost ta' assi, kif ġej:
                        
                        
                                    
                                       (a)
                                    
                                 
                                 
                                    
                                       kost tas-servizz (ara l-paragrafi 66-112 u l-paragrafu 122 A) fi profitt jew telf;
                                    
                                 
                              …
                     
                  
               Kost tas-servizz kurrenti
            
            
                     
                        
                           122 A
                        
                     
                     
                        
                           Entità għandha tiddetermina l-kost tas-servizz kurrenti bl-użu ta' suppożizzjonijiet attwarjali determinati fil-bidu tal-perjodu ta' rappurtaġġ annwali. Madankollu, jekk entità tkejjel mill-ġdid l-obbligazzjoni netta tal-benefiċċju definit (assi) f'konformità mal-paragrafu 99, hija għandha tiddetermina l-kost tas-servizz kurrenti għall-bqija tal-perjodu annwali tar-rappurtaġġ wara emenda fil-pjan, tnaqqis jew saldu bl-użu fis-suppożizzjonijiet attwarjali użati biex tkejjel mill-ġdid l-obbligazzjoni tal-benefiċċju definit nett (assi) f'konformità mal-paragrafu 99(b).
                        
                     
                  
               Imgħax nett fuq obbligazzjoni tal-benefiċċju definit nett (assi)
            
            
                     
                        
                           123.
                        
                     
                     
                        
                           Entità għandha tiddetermina l-imgħax nett fuq l-obbligazzjoni netta tal-benefiċċju definit (assi) bil-multiplikazzjoni tal-obbligazzjoni tal-benefiċċju definit nett (assi) permezz tar-rata ta' skont speċifikata fil-paragrafu 83.
                        
                     
                  
                     
                        
                           123 A
                        
                     
                     
                        
                           Biex tiddetermina l-imgħax nett f'konformità mal-paragrafu 123, entità għandha tuża l-obbligazzjoni tal-benefiċċju definit nett (assi) u r-rata ta' skont determinata fil-bidu tal-perjodu ta' rappurtaġġ annwali. Madankollu, jekk entità tkejjel mill-ġdid l-obbligazzjoni netta tal-benefiċċju definit (assi) f'konformità mal-paragrafu 99, l-entità tistabbilixxi l-imgħax nett għall-bqija tal-perjodu annwali tar-rappurtaġġ wara emenda fil-pjan, tnaqqis jew saldu bl-użu ta':
                        
                        
                                    
                                       (a)
                                    
                                 
                                 
                                    
                                       l-obbligazzjoni tal-benefiċċju definit nett (assi) determinati skont il-paragrafu 99(b); u
                                    
                                 
                              
                                    
                                       (b)
                                    
                                 
                                 
                                    
                                       ir-rata ta' skont użata biex tkejjel mill-ġdid l-obbligazzjoni tal-benefiċċju definit nett (assi) f'konformità mal-paragrafu 99(b).
                                    
                                 
                              
                           Fl-applikazzjoni tal-paragrafu 123 A, l-entità għandha tqis ukoll kwalunkwe tibdil fl-obbligazzjoni netta tal-benefiċċju definit (assi) matul il-perjodu li jirriżulta minn kontribuzzjonijiet jew pagamenti tal-benefiċċji.
                        
                        …
                     
                  
                     
                        125.
                     
                     
                        Dħul mill-imgħax fuq l-assi tal-pjan huwa komponent tar-redditu mill-assi tal-pjan, u jiġi determinat bil-multiplikazzjoni tal-valur ġust tal-assi tal-pjan permezz tar-rata ta' skont speċifikata fil-paragrafu 123 A. Entità għandha tiddetermina l-valur ġust tal-assi tal-pjan fil-bidu tal-perjodu ta' rappurtaġġ annwali. Madankollu, jekk entità tkejjel mill-ġdid l-obbligazzjoni netta tal-benefiċċju definit (assi) f'konformità mal-paragrafu 99, l-entità għandha tiddetermina d-dħul mill-imgħax għall-bqija tal-perjodu annwali tar-rappurtaġġ wara emenda fil-pjan, tnaqqis jew saldu bl-użu fis-suppożizzjonijiet attwarjali użati biex tkejjel mill-ġdid l-obbligazzjoni tal-benefiċċju definit nett (assi) f'konformità mal-paragrafu 99(b). Fl-applikazzjoni tal-paragrafu 125, l-entità għandha tqis ukoll kwalunkwe tibdil fl-assi tal-pjan matul il-perjodu li jirriżultaw minn kontribuzzjonijiet jew pagamenti tal-benefiċċji. Id-differenza bejn l-introjtu mill-imgħax fuq l-assi tal-pjan u r-redditu fuq l-assi tal-pjan tiġi inkluża fil-kejl mill-ġdid tal-obbligazzjoni tal-benefiċċju definit nett (assi).
                     
                  
                     
                        126.
                     
                     
                        Imgħax fuq l-effett tal-livell massimu tal-assi huwa parti mill-bidla totali fl-effett tal-livell massimu tal-assi, u jiġi determinat billi l-effett tal-livell massimu tal-assi jiġi mmultiplikat bir-rata tal-iskont speċifikata fil-paragrafu 123 A. Entità għandha tiddetermina l-effett tal-limitu tal-assi fil-bidu tal-perjodu ta' rappurtaġġ annwali. Madankollu, jekk entità tkejjel mill-ġdid l-obbligazzjoni netta tal-benefiċċju definit (assi) f'konformità mal-paragrafu 99, l-entità għandha tiddetermina l-imgħax fuq l-effett tal-limitu tal-assi għall-bqija tal-perjodu annwali tar-rappurtaġġ wara l-emenda fil-pjan, it-tnaqqis jew is-saldu billi jiġi kkunsidrat kwalunkwe bidla fl-effett tal-limitu tal-assi f'konformità mal-paragrafu 101 A. Id-differenza bejn l-imgħax fuq l-effett tal-limitu massimu tal-assi u l-bidla totali fl-effett tal-limitu tal-assi hija inkluża fil-kejl mill-ġdid tal-obbligazzjoni tal-benefiċċju definit nett (assi).
                        …
                     
                  BENEFIĊĊJI OĦRAJN GĦAT-TUL TAL-IMPJEGATI
            …
            
               Rikonoxximent u kejl
            
            …
            
                     
                        
                           156.
                        
                     
                     
                        
                           Fir-rigward ta' benefiċċji fuq perjodu twil taż-żmien tal-impjegati, entità għandha tirrikonoxxi t-total nett tal-ammonti li ġejjin fi profitt jew telf, ħlief sal-punt li IFRS ieħor jitlob jew jippermetti l-inklużjoni tagħhom fil-kost ta' assi:
                        
                        
                                    
                                       (a)
                                    
                                 
                                 
                                    
                                       il-kost tas-servizz (ara l-paragrafi 66-112 u l-paragrafu 122 A);
                                    
                                 
                              
                           …
                        
                     
                  TRANŻIZZJONI U DATA EFFETTIVA
            …
            
                     
                        179.
                     
                     
                        
                           Emenda, Tnaqqis jew Saldu tal-Pjan (Emendi għall-IAS 19), maħruġ fi Frar 2018, żied il-paragrafi 101 A, 122 A u 123 A, u emenda l-paragrafi 57, 99, 120, 123, 125, 126 u 156. Entità għandha tapplika dawn l-emendi għal emendi fil-pjan, tnaqqis jew saldi li jseħħu fil-bidu jew wara l-ewwel perjodu ta' rappurtaġġ annwali li jibda fl-1 ta' Jannar 2019 jew wara. Hija permessa applikazzjoni aktar bikrija. Jekk entità tapplika dawn l-emendi aktar kmieni, hija għandha tiddivulga dak il-fatt.